IEPIRKUMA LĪGUMS NR. IL/28/2026/KEM

Rīgā                                                         Dokumenta datums ir tā elektroniskās parakstīšanas datums

Klimata un enerģētikas ministrija,  reģistrācijas Nr. 40900039891 (turpmāk – Pasūtītājs), valsts sekretāra vietnieces vides politikas jautājumos Rudītes Veseres personā, kura darbojas saskaņā ar Klimata un enerģētikas ministrijas 2024. gada 2. jūlija rīkojumu Nr. 1-2/29 “Par paraksttiesīgās amatpersonas noteikšanu”, no vienas puses, un
nodibinājums “Baltic Studies Centre”, reģistrācijas Nr. 40008146880 (turpmāk – Izpildītājs), Andas Ādamsones-Fiskovičas personā, kura darbojas uz statūtu pamata, no otras puses, turpmāk abas kopā – Puses, bet katra atsevišķi – Puse, 
pamatojoties uz atklāta konkursa “Radīto pārtikas atkritumu mērījumu īstenošana katram pārtikas piegādes posmam 2027. gadā”, iepirkuma identifikācijas numurs Nr. KEM 2026/11 rezultātiem (finansēts no valsts budžeta apakšprogrammas 70.07.00 “LIFE programmas projekti” LIFE IP projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju”, Nr. LIFE20 IPE/LV/000014), noslēdz šādu līgumu (turpmāk – Līgums):

1. Līguma priekšmets
Pasūtītājs uzdod un Izpildītājs apņemas līdz 2028. gada 24. maijam īstenot radīto pārtikas atkritumu mērījumus katram pārtikas piegādes posmam 2027. gadā, (turpmāk – Pakalpojums) izpildot uzdevumus un prasības saskaņā ar tehnisko specifikāciju (Līguma 1. pielikums), kā arī ievērojot iesniegto tehnisko piedāvājumu (Līguma 4. pielikums), kas ir Līguma neatņemamas sastāvdaļas.

2. Līguma darbības termiņš, tā apturēšanas un vienpusējas izbeigšanas kārtība
2.1. Līgums stājas spēkā dienā, kad to ir parakstījusi pēdējā no Pusēm, un ir spēkā līdz Pušu saistību pilnīgai izpildei.
2.2. Pasūtītājam ir tiesības ar rakstveida paziņojumu vienpusēji apturēt Līguma izpildes darbību, ja iestājas viens no šādiem gadījumiem:
2.2.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
2.2.2. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
2.3. Gadījumā, ja iestājas vismaz viens no Līguma 2.2. apakšpunktā minētiem apstākļiem un Pasūtītājs par to ir rakstveidā informējis Izpildītāju, Izpildītājs pārtrauc Pakalpojuma veikšanu un Puses rakstveidā vienojas par turpmāku Līguma saistību izpildi. Pasūtītājam nav pienākums norēķināties ar Izpildītāju par faktiski veiktiem darbiem Pakalpojuma ietvaros, kas ir tikuši veikti pēc Pasūtītāja paziņojuma par Līguma 2.2. apakšpunktā noteikto apstākļu iestāšanos, saņemšanas dienas.
2.4. Pasūtītājam ir tiesības vienpusēji atkāpties no Līguma un pieprasīt izmaksātās naudas summas atmaksu, rakstiski brīdinot Izpildītāju vismaz 5 (piecas) darba dienas iepriekš, ja:
2.4.1.	Izpildītājs vairāk kā 10 (desmit) darba dienas ir nokavējis vismaz vienu no Pakalpojuma sniegšanas termiņiem;
2.4.2.	Pakalpojuma vai tā daļas izpildījums neatbilst Līguma prasībām vai Pasūtītāja norādījumiem, un šī neatbilstība nav vai nevar tikt novērsta Līgumā vai Pasūtītāja paredzētajā termiņā;
2.4.3.	Izpildītājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus attiecībā uz Pakalpojuma veikšanu;
2.4.4.	Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
2.4.5.	ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kas izriet no Līguma; 
2.4.6.	Izpildītājs pārkāpj vai nepilda citu Līgumā paredzētu pienākumu;	
2.4.7.	ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma;
2.4.8.	Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;
2.4.9. Izpildītājs ir nodarījis Pasūtītājam zaudējumus;
2.4.10. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
2.4.11. citos Līgumā noteiktajos gadījumos;
2.4.12. ārējā normatīvajā aktā noteiktajos gadījumos;
2.4.13. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam nebija zināmi.
2.5. Līgums tiek nekavējoties izbeigts, iestājoties vismaz vienam no šādiem apstākļiem:
2.5.1.	pēc vienas no Pusēm rakstveida paziņojuma saņemšanas dienas, ja turpmāko Līguma izpildi padara neiespējamu vai būtiski apgrūtina Līguma 8.1. apakšpunktā noteiktie nepārvaramas varas apstākļi;
2.5.2.	Ministru kabinets vai tā noteiktā iestāde pieņēma lēmumu par attiecīgā ārvalstu finanšu instrumenta plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs gribēja izmantot šajā Līgumā paredzēto maksājuma saistību segšanai.
[bookmark: _Hlk182925069]2.6. Izpildītājs ir tiesīgs vienpusēji atkāpties no Līguma, ja Pasūtītājs nepilda Līguma 3.2. apakšpunktā noteiktās saistības ilgāk par 3 (trīs) nedēļām, iepriekš nosūtot Pasūtītājam rakstveida brīdinājumu. Ja 7 (septiņu) dienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs rakstveidā paziņot Pasūtītājam par Līguma izbeigšanu un pieprasīt samaksu par Pakalpojuma ietvaros paveiktajiem darbiem. 
2.7. Līguma vienpusēja izbeigšana 2.4.1. - 2.4.13. apakšpunktā noteiktajos gadījumos neatceļ Līgumā noteikto zaudējumu atlīdzības pienākuma īstenošanu no Izpildītāja puses. 
2.8. Risku par Līgumā neparedzētiem darbiem, kas nepieciešami Līguma pilnīgai izpildei (turpmāk – neparedzēti darbi), uzņemas Izpildītājs, tai skaitā neparedzēto darbu izmaksas, kuras nav iekļautas līgumcenā, bet ir nepieciešamas Līguma pilnīgai izpildei Līgumā un tā pielikumos noteiktajā apjomā, kvalitātē un termiņā un kuras izriet no Līguma priekšmeta apraksta arī tad, ja tās nav tieši norādītas Līgumā.
2.9. Risku par neparedzētiem darbiem uzņemas Pasūtītājs, ja:
2.9.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
2.9.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
2.9.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.

3. Līgumcena un norēķinu kārtība
3.1. Pasūtītājs apņemas samaksāt Izpildītājam par pienācīgu Pakalpojuma izpildi 74 948,61 (septiņdesmit četri tūkstoši deviņi simti četrdesmit astoņi euro, 61 cents) saskaņā ar finanšu piedāvājumā (Līguma 2. pielikums) noteikto, kas ir Līguma neatņemama sastāvdaļa, tajā skaitā:
3.1.1. līgumcenu 61 941,00 euro (sešdesmit  viens tūkstotis deviņi simti četrdesmit viens euro, 00 centi);
3.1.2. pievienotās vērtības nodokli (turpmāk – PVN) 13007,61  euro (trīspadsmit tūkstoši septiņi euro, 61 cents).
3.2. Samaksu tehniskās specifikācijas (Līguma 1. pielikums) 1. tabulā paredzētājā procentuālajā (%) apmērā no līgumcenas Pasūtītājs veic ne vēlāk kā 10 (desmit) darba dienu laikā pēc Pakalpojuma ietvaros paredzēto darbu pienācīgas izpildes un nodevuma iesniegšanas saskaņā ar tehniskās specifikācijas 1. tabulā paredzēto plānu, darbu nodošanas - pieņemšanas akta (Līguma 3. pielikums), kas ir šī Līguma neatņemama sastāvdaļa, abpusējas parakstīšanas un attiecīga Izpildītāja rēķina saņemšanas.
3.3. Puses savstarpējos norēķinos piemēro Latvijas Republikas normatīvajos aktos noteikto PVN likmes apmēru. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā cenas un Līguma summa bez PVN nevar tikt grozīta.
3.4. Izpildītājs iesniedz Pasūtītājam e-rēķinu strukturētā e-rēķina 5 (piecu) darba dienu laikā pēc pieņemšanas – nodošanas akta parakstīšanas nosūtot to uz eAdresi: EINVOICE_KEM@40900039891. Rēķins tiek sagatavots atbilstoši Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Rēķinā iekļauti visi attiecināmie nodokļi un nodevas. Nekādi papildu maksājumi Izpildītājam netiek maksāti. Rēķinā obligāti jābūt atsaucei uz Darba uzdevuma numuru.
3.5. Līgumā noteiktā atlīdzība par Pakalpojuma veikšanu ietver visus Izpildītāja izdevumus, kas tam rodas saistībā ar Līguma izpildi, kā arī visus maksājumus, kas Izpildītājam jāmaksā vai jāietur no Pasūtītāja veiktiem maksājumiem.

4. Pakalpojuma izpildes un nodošanas kārtība
4.1. Izpildītājs veic Pakalpojumu atbilstoši tehniskajai specifikācijai (Līguma 1. pielikums) un Pakalpojuma izpildes, tajā skaitā nodevumu iesniegšanas, termiņiem, sadarbojoties ar Pasūtītāju.
4.2. Puses apņemas nekavējoties informēt viena otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, bet ne tikai, informēt par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā. 
4.3. Pasūtītājs, pēc Izpildītāja pieprasījuma nodrošina Izpildītāju ar Pasūtītāja rīcībā esošo informāciju, kas nepieciešama Pakalpojuma izpildei.
4.4.	Pasūtītājam (vai tā pilnvarotajam pārstāvim) ir tiesības visā Līguma darbības laikā sniegt Izpildītājam saistošus norādījumus un Līgumā noteiktajā kārtībā izteikt pretenzijas attiecībā uz Līgumā noteikto saistību izpildi. Vienlaikus Puses vienojas, ka Pasūtītājam nav tiesību sniegt tādus norādījumus, kas groza vai paplašina Līguma priekšmetu vai tehnisko specifikāciju. Puses vienojās, ka šādi norādījumu ir pieļaujami tikai gadījumā, ja Puses par to ir noslēgušas rakstveida vienošanos, kas skaidri nosaka grozīto Līguma priekšmetu, tā izpildes termiņus un koriģēto atlīdzības apmēru.
[bookmark: _Hlk41999094]4.5. Izpildītājam ir pienākums ne vēlāk kā 3 (trīs) darba dienu laikā pēc Pasūtītāja pieprasījuma sniegt Pasūtītājam informāciju par Pakalpojuma izpildes progresu un Līgumā noteikto saistību izpildi.
4.6. Pasūtītāja pārstāvis 10 (desmit) darba dienu laikā pēc attiecīgā nodevuma saņemšanas no Izpildītāja pārbauda Pakalpojuma izpildījumu atbilstoši Līgumam. Pozitīva pārbaudes rezultāta gadījumā Pasūtītāja pārstāvis paraksta darbu nodošanas - pieņemšanas aktu (Līguma 3. pielikums), kuru sagatavo Izpildītājs un iesniedz Pasūtītājam.
4.7. Ja pārbaudes gaitā tiek atklāta Pakalpojuma (vai attiecīgā nodevuma) neatbilstība Līguma prasībām vai Pasūtītāja sniegtiem rakstveida norādījumiem Pakalpojuma izpildes gaitā, vai Pasūtītājam ir motivēti iebildumi par Pakalpojuma (vai attiecīgā nodevuma) izpildes gaitu vai kvalitāti, Pasūtītāja pārstāvis iesniedz Izpildītājam rakstveida iesniegumu 10 (desmit) darba dienu laikā no nodošanas - pieņemšanas akta saņemšanas (kas var būt noformēta arī kā e-pasta vēstule), norādot nepieciešamos uzlabojumus un izpildes termiņus. Izpildītājs novērš konstatētos trūkumus par saviem līdzekļiem Pasūtītāja pārstāvja noteiktajā termiņā. 
4.8. Ja Pasūtītājs Līgumā 4.7. apakšpunktā noteiktajā termiņā nav parakstījis nodošanas–pieņemšanas aktu un nav iesniedzis Izpildītājam rakstveidā motivētu atteikumu, kurā norādīti Pakalpojuma izpildē konstatētie būtiskie trūkumi un to neatbilstība Līguma noteikumiem, Puses vienojas, ka Pakalpojums tiek uzskatīts par pilnībā izpildītu saskaņā ar Līguma noteikumiem un pieņemtu no Pasūtītāja puses. Šādā gadījumā Izpildītājam ir tiesības izrakstīt rēķinu par sniegto Pakalpojumu, un Pasūtītājam ir pienākums to apmaksāt Līgumā noteiktajā kārtībā un termiņā.
4.9. Ja nodevums tiek iesniegts pēc Līguma 3.2. apakšpunktā noteiktā termiņa, Līguma 4.7. apakšpunktā minētā nodevuma precizēšanas kārtība netiek piemērota, un Pasūtītājs atkarībā no faktiskās situācijas un konstatēto nepilnību daudzuma un veida ir tiesīgs pieņemt lēmumu par Līguma izbeigšanu, Līguma summas samazināšanu atbilstoši Līguma 5.5. apakšpunktā noteiktajam, vai uzdot precizēt nodevumu, vienlaikus piemērojot Līguma 5.6. apakšpunktā minēto līgumsodu. 
[bookmark: _Hlk96336610]4.10. Puses Līguma izpildē nosaka šādas kontaktpersonas (pārstāvjus):
4.10.1. no Pasūtītāja puses Sandija Svarupa, tālrunis: 63007382, e-pasta adrese: Sandija.Svarupa@kem.gov.lv ;
4.10.2. no Izpildītāja puses: Elīna Dāce, tālrunis: 26196240, e-pasta adrese: elina.dace@bscresearch.lv .

5. Pušu atbildība
5.1. Puses ir atbildīgas par Līgumā noteikto saistību pilnīgu izpildi atbilstoši Līgumam.  
5.2. Puses ir atbildīgas par zaudējumiem, kurus tās darbības vai bezdarbības dēļ ir cietusi otra Puse. Katra Puse atbild par tiem zaudējumiem, kuri radušiem tās vainas dēļ. Nejaušs zaudējums nevienai no Pusēm nav jāatlīdzina.
5.3. Izpildītājs apliecina, ka Pakalpojums tiks nodrošināts profesionāli, prasmīgi un atbilstoši Līguma noteikumiem. 
5.4. Izpildītājs ir atbildīgs par Pasūtītājam nodarītajiem tiešajiem zaudējumiem, ja tie radušies Izpildītāja rupjas neuzmanības dēļ. Spēkā esošo tiesību aktu pieļaujamajās robežās Izpildītāja atbildība nepārsniegs līgumcenu (bez PVN) vai nodarīto zaudējumu apmēru. Puses vienojas, ka Izpildītājs nav atbildīgs par Pasūtītāja netiešajiem zaudējumiem un atrauto peļņu.
5.5. Par nekvalitatīvi, nepilnā apjomā vai neatbilstoši Līguma noteikumiem, kā arī Līguma tehniskajā specifikācijā (Līguma 1. pielikums) sniegtu Pakalpojumu Pasūtītājs ir tiesīgs samazināt līgumcenu proporcionāli nepilnā apjomā vai neatbilstoši Līguma noteikumiem un Līguma tehniskajā specifikācijā veiktā Pakalpojuma apjomam, to attiecīgi motivējot rakstveida vēstulē Izpildītājam.
[bookmark: _Hlk199166953]5.6. Par Pakalpojuma izpildes termiņa un trūkumu novēršanas termiņa neievērošanu Pasūtītājs var prasīt Izpildītājam līgumsodu 0,3 % apmērā no attiecīgās Pakalpojuma izpildes (nodevuma) apmaksas summas bez pievienotās vērtības nodokļa par katru nokavēto dienu, bet ne vairāk kā 10 % no attiecīgās Pakalpojuma līgumcenas. 
5.7. Par samaksas un norēķinu kārtības neievērošanu Izpildītājs var prasīt Pasūtītājam līgumsodu 0,3 % apmērā no attiecīgās Pakalpojuma izpildes (nodevuma) apmaksas  summas bez pievienotās vērtības nodokļa par katru nokavēto dienu, bet ne vairāk kā 10 % no attiecīgās Pakalpojuma līgumcenas.
5.8. Ja Izpildītājs pēc nodošanas - pieņemšanas akta parakstīšanas un Līgumā noteiktās samaksas saņemšanas nepilda kādu no Līguma vai Līguma tehniskajā specifikācijā paredzētajām saistībām, tas pēc Pasūtītāja rakstveida pieprasījuma maksā Pasūtītājam līgumsodu 10 % apmērā no attiecīgās Pakalpojuma līgumcenas. Minētā līgumsoda samaksa neatbrīvo Izpildītāju no pienākuma izpildīt Līguma vai Līguma tehniskajā specifikācijā noteiktos pienākumus.

6. Konfidencialitāte
6.1. Puses uzskata visa veida informāciju, kas iegūta Līguma izpildes gaitā, par konfidenciālu informāciju, ja vien spēkā esošie normatīvie akti neparedz pretējo. 
6.2. Par konfidenciālu informāciju Līguma ietvaros netiek uzskatīta informācija:
6.2.1. kas Izpildītājam bijusi zināma, pirms Pasūtītājs to iesniedzis;
6.2.2. ko Pasūtītājs ir sniedzis citām personām bez noteiktiem ierobežojumiem;
6.2.3. kuru Izpildītājs ir pats radījis, nebalstoties uz Pasūtītāja iesniegto informāciju;
6.2.4. kura ir nokļuvusi publiskajā telpā, nepārkāpjot Līgumā noteiktos konfidencialitātes noteikumus;
6.2.5. kuru Izpildītājs var tiesiski iegūt no jebkuras trešās personas.
6.3. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
6.4. Pusēm ir pienākums neizpaust konfidenciālu informāciju trešajām personām bez otras Puses iepriekšējas rakstiskas piekrišanas, ja vien spēkā esošie normatīvie tiesību akti neparedz pienākumu Pusei izpaust konfidenciālu informāciju atsevišķām trešajām personām. 
6.5. Ja kādai no Pusēm spēkā esošajos normatīvajos aktos noteiktajā kārtībā ir jāsniedz konfidenciāla informācija trešajai personai, tā nekavējoties, bet ne vēlāk kā 2 (divu) darba dienu laikā par to informē otru Pusi, ja normatīvie akti atļauj šāda veida informēšanu.
6.6. Līguma nosacījumi neaizliedz Izpildītājam sniegt informāciju tā profesionāliem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un Izpildītājs par minētajām personām iesniegs informāciju Pasūtītājam un uzņemsies identiskus konfidencialitātes nosacījumus, kā šajā Līgumā.
6.7. Puses apņemas ievērot piemērojamos normatīvos aktus par personas datu aizsardzību attiecībā uz personas datiem, kuri Izpildītājam tiek sniegti Līguma ietvaros.

7. Intelektuālā īpašuma tiesības 
7.1. Visas Līguma izpildes rezultātā radušās mantiskās intelektuālā īpašuma tiesības (autortiesības) tiek nodotas Pasūtītājam īpašumā līdz ar attiecīgās Pakalpojuma daļas darbu nodošanas - pieņemšanas akta (Līguma 3. pielikums) parakstīšanas un pilnīgas līgumcenas samaksas brīdi, no kura vienīgi Pasūtītājam ir tiesības tās izmantot. Izpildītajam ir tiesības saglabāt savus darba materiālus un to sastāvdaļas, lai nodrošinātu Izpildītāja likumiskās tiesības.
7.2. Izpildītājs apliecina, ka pārstāv visus Pakalpojuma ietvaros veikto darbu daļu, uz kurām attiecas autortiesību regulējums, izpildes autorus, kas piedalījās Pakalpojuma izpildē. Izpildītājs apliecina, ka Izpildītājam ir tiesības pārstāvēt autorus, attiecībā uz autoru mantiskajām tiesībām – mantisko autora tiesību aizstāvēšanu, izlietošanu un nodošanu. 
7.3. Izpildītājs apliecina, ka Pakalpojuma izpildes gaitā radušos autortiesību darbu autoriem ir noteikts, ka tie neatsaucami pilnvaro Izpildītāju pārstāvēt autorus visos jautājumos, kas saistīti ar autora mantisko autortiesību aizstāvēšanu, izlietošanu un nodošanu.
7.4. Ja Izpildītājs Pakalpojuma veikšanā izmanto citu personu intelektuālo īpašumu, tas garantē, ka Izpildītājam ir visas nepieciešamās atļaujas izmantot citu personu intelektuālo īpašumu.
7.5. Pakalpojuma sniegšanas laikā, kā arī pēc darbu nodošanas-pieņemšanas aktu parakstīšanas Izpildītājs uzņemas pilnu atbildību par iespējamiem trešo personu intelektuālā īpašuma tiesību pārkāpumiem, kas radušies saistībā ar Pakalpojuma izpildi, attiecībā uz Pakalpojuma sniegšanas laikā  izmantotajiem vai Pakalpojuma sniegšanas laikā radītajiem intelektuālā īpašuma objektiem, tostarp, kompensē tiešos zaudējumus Pasūtītājam, ja tādi rodas trešo personu prasību par intelektuālā īpašuma tiesību aizskārumu rezultātā.

8. Nepārvarama vara
9. 
10. 
11. 
12. 
13. 
8.1. Puse tiek atbrīvota no atbildības par pilnīgu vai daļēju pienākumu nepildīšanu, ja tam par pamatu bijusi nepārvarama vara (force majeure), kas radusies Līguma darbības laikā. Par nepārvaramas varas apstākļiem tiek atzīti notikumi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Pušu vai to kontrolēto personu rīcības dēļ, kuri padara saistību izpildi ne tikai apgrūtinošu, bet neiespējamu.
8.2. Puse Līguma 8.1. apakšpunktā minētājā gadījumā nekavējoties, bet ne vēlāk kā 3 (trīs) darba dienu laikā, rakstiski paziņo otrai Pusei par aizkavēšanos vai pienākumu nepildīšanu, izklāstot tās iemeslus un ietekmi uz Līgumā noteikto saistību izpildi, kā arī paredzamo pienākumu nepildīšanas laiku.

9. Citi noteikumi
[bookmark: _Hlk132720943][bookmark: _Hlk132720822]9.1. Pusēm ir tiesības Pakalpojuma izpildes gaitā grozīt tikai nebūtiskus (Publisko iepirkumu likuma izpratnē) Līguma noteikumus, kā arī izdarīt tādus Līguma grozījumus, kas ir paredzēti Publisko iepirkumu likuma 61. panta pirmās daļas 2. un 3. punktā. Jebkuri Līguma grozījumi pievienojami Līgumam kā pielikumi un kļūst par Līguma neatņemamu sastāvdaļu.
9.2. Savstarpējos strīdus Līguma ietvaros Puses risina pārrunu ceļā. Ja Puses nevar vienoties, strīds tiek izšķirts Latvijas Republikas normatīvajos aktos paredzētajā kārtībā.
9.3. Ekspertus, kurus Izpildītājs iesaistījis Līguma izpildē un par kuriem sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību iepirkuma (iepirkuma identifikācijas Nr. 2026/11) nolikumā noteiktajām prasībām, kā arī piedāvājumā norādītos un Līguma izpildē piesaistītos apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu atbilstoši Publisko iepirkumu likuma 62. panta noteikumiem. Pasūtītājs pieņem lēmumu atļaut vai atteikt Izpildītāja ekspertu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 
9.4. Līgums iztulkojams saskaņā ar Latvijas Republikā spēkā esošajiem normatīvajiem aktiem.
9.5. Trešo personu, t.sk. apakšuzņēmēju pieaicināšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
9.6. Līgums tā spēkā esamības laikā ir saistošs arī Pušu tiesību un saistību pārņēmējiem.
[bookmark: _Hlk199166073]9.7. Finansējums paredzēts no valsts budžeta apakšprogrammas 70.07.00 “LIFE programmas projekti” LIFE IP projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju”, Nr. LIFE20 IPE/LV/000014 līdzekļiem.
9.8. Līgums ir sagatavots un parakstīts ar drošu elektronisko parakstu uz 15 (piecpadsmit) lapām, ieskaitot Līguma pielikumus uz 9 (deviņām) lapām. 
9.9. Līgumam parakstīšanas dienā ir pievienoti šādi pielikumi, kas ir Līguma neatņemama sastāvdaļa:
9.9.1. 1. pielikums – “Tehniskā specifikācija”;
9.9.2. 2. pielikums – “Finanšu piedāvājums”;
9.9.3. 3. pielikums – “Saskaņā ar publisko iepirkuma līgumu izpildīto darbu nodošanas – pieņemšanas akts”;
9.9.4. 4. pielikums – “Tehniskais piedāvājums”.


10. Pušu rekvizīti un paraksti
	[bookmark: _Hlk153993729]
Pasūtītājs:
Klimata un enerģētikas ministrija 


Reģ. Nr.: 40900039891
Adrese: Latgales iela 165, 
Rīga, LV – 1019
Valsts kase
Kods: TRELLV22
Konta Nr.: LV04TREL220069903200B

Valsts sekretāra vietniece
Vides politikas jautājumos
Rudīte Vesere
Paraksts*
	
Izpildītājs:
Nodibinājums “Baltic Studies Centre”


Reģ. Nr.: 40008146880
Adrese: Kokneses prospekts 26-2, 
Rīga, LV-1014
Banka: A/S Swedbank
Kods: HABALV22
Konta Nr.: LV97HABA0551029910743


Valdes locekle
Anda Ādamsone-Fiskoviča 
Paraksts*

	

	



*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



[bookmark: _Hlk204871600]1. pielikums līgumam Nr. IL/28/2026/KEM

TEHNISKĀ SPECIFIKĀCIJA
Iepirkumam “Radīto pārtikas atkritumu mērījumu īstenošana katram pārtikas piegādes posmam 2027. gadā”, identifikācijas Nr. KEM 2026/11

[bookmark: _Hlk136425663]1. Iepirkuma priekšmets
Pārtikas atkritumu radītā daudzuma datu vākšana un apkopošana, ziņojuma sagatavošana un prezentēšana.

2. Vispārīgā informācija 
Radīto pārtikas atkritumu datu vākšana par radītajiem pārtikas atkritumu apjomiem tiek īstenota Eiropas Savienības Vides un klimata pasākumu programmas LIFE 2018. – 2020. gada integrētā projekta „Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” (turpmāk – Projekts) (Nr. LIFE20 IPE/LV/000014, LIFE Waste to Resources IP) C8.2. aktivitātes “Pārtikas atkritumu datu vākšanas sistēmas izveide un ieviešana” ietvaros.

 2015. gadā ANO Ģenerālā asambleja apstiprināja ilgtspējīgas attīstības mērķus 2030. gadam, par vienu no to sasniegšanas mērķa rādītājiem nosakot izšķērdētās pārtikas daudzuma uz vienu iedzīvotāju samazināšanu uz pusi mazumtirdzniecības un patērētāju līmenī, kā arī apņēmās samazināt pārtikas zudumus ražošanas un piegādes ķēdēs.   

Savukārt ES noteiktie mērķi noteic, ka līdz 2030. gada 31. decembrim par 10 % jāsamazina radīto pārtikas atkritumu apjoms pārstrādes un pārtikas ražošanas posmā un par 30 % tirdzniecības, ēdināšanas un mājsaimniecību posmos kopā salīdzinājumā ar vidējo pārtikas atkritumu apjomu gadā, kas radīts laikā no 2021. līdz 2023. gadam[footnoteRef:1]. [1:  https://eur-lex.europa.eu/legal-content/LV/TXT/?uri=CELEX:02008L0098-20251016 ] 


Eiropas Parlamenta un Padomes Direktīvas 2008/98/EK par atkritumiem[footnoteRef:2] (turpmāk – Atkritumu pamatdirektīva) 9.a panta 1. apakšpunkts paredz, ka dalībvalstīm ir jāveic pasākumi, lai novērstu pārtikas atkritumu rašanos visā pārtikas piegādes ķēdē, primārajā ražošanā, pārstrādē un izgatavošanā, mazumtirdzniecībā un citos pārtikas izplatīšanas kanālos, restorānos un sabiedriskajā ēdināšanā, kā arī mājsaimniecībās.  [2:  https://eur-lex.europa.eu/legal-content/LV/TXT/?uri=CELEX:02008L0098-20251016 ] 

Balstoties uz Eiropas Komisijas 2019. gada 3. maija Deleģēto lēmumu (ES) 2019/1597, ar ko attiecībā uz vienveidīgai pārtikas atkritumu un pārpalikumu līmeņu mērīšanai paredzētu vienotu metodiku un obligātām kvalitātes prasībām, papildina Eiropas Parlamenta un Padomes Direktīvu 2008/98/EK[footnoteRef:3]  (turpmāk – Lēmums 2019/1957), ir noteikta vispārīga  metodika, pēc kuras Latvijā, sākot ar 2020. gadu, vismaz vienu reizi četros gados veic mērījumus pārtikas atkritumu apjoma noteikšanai katrā pārtikas piegādes ķēdes posmā.  [3:  https://eur-lex.europa.eu/legal-content/LV/TXT/?uri=CELEX:32019D1597 ] 

Latvijā laika posmā no 2023. gada septembra līdz 2025. gada aprīlim tika veikts jau otrais pētījums radītā pārtikas atkritumu apjoma noteikšanai katrā pārtikas piegādes ķēdes posmā Latvijā 2024. gadā (turpmāk – 2024. gada pētījums).[footnoteRef:4] 2024. gada pētījuma ietvaros tika izstrādāta metodoloģija pārtikas atkritumu mērījumu veikšanai un izstrādāts kalkulācijas modelis, kas ļautu aprēķināt radītos pārtikas atkritumu apjomu bez mērījumu veikšanas tajā periodā, kad mērījumi netiek īstenoti.  [4:  https://wastetoresources.kem.gov.lv/storage/deliverables/annex-c8d4_mce_report-on-food-waste-generation-in-latvia-in-2024-1749620159.pdf] 

Regulāra radīto pārtikas atkritumu mērīšana vismaz reizi četros gados ir daļa no pārtikas atkritumu rašanās novēršanas pasākumiem, jo ļauj pārraudzīt un detalizēti novērtēt pārtikas atkritumu situāciju, izstrādāt pārtikas atkritumu mazināšanas pasākumus un veikt citas iniciatīvas pārtikas atkritumu rašanās novēršanai. 
Tā kā 2027. gads ir nākamais datu vākšanas periods par radīto pārtikas atkritumu apjomu katrā pārtikas ķēdes posmā, Klimata un enerģētikas ministrija Projekta ietvaros paredzējusi 2027. gadā īstenot datu vākšanu par radīto pārtikas atkritumu apjomu katrā pārtikas ķēdes posmā. 2028. gadā ir plānots sagatavot ziņojumu un sniegt ziņas par pārtikas atkritumu apjomiem Latvijā Eiropas Komisijas Lēmumā 2019/1597 noteiktā formātā un termiņā[footnoteRef:5].  [5:  https://eur-lex.europa.eu/legal-content/LV/TXT/?uri=CELEX:32019D1597 ] 


Šī pakalpojuma ietvaros ir plānota radīto pārtikas atkritumu apjoma mērījumu īstenošana 2027. gadā katrā pārtikas piegādes ķēdes posmā, kas ietver datu vākšanu un apkopošanu un ziņojuma sagatavošanu un prezentēšanu, kā arī papildus vienkāršotas koeficientu metodes izstrāde radīto pārtikas atkritumu apjoma aprēķināšanai katram pārtikas piegādes ķēdes posmam, kuru varēs izmantot 2028., 2029., 2030. gadam. 

3. Darba uzdevumi
3.1. Pārtikas atkritumu datu vākšanas metodoloģijas aktualizācija un apraksts.
3.1.1. Izpildītājam jāiepazīstas ar 2024. gada pētījumu[footnoteRef:6] un tajā ietverto metodiku datu vākšanai, un metodoloģija jāizmanto datu vākšanai 2027. gadā, ja nepieciešams, to aktualizējot atbilstoši izmaiņām normatīvajos aktos vai citiem objektīviem apstākļiem.  [6:  Pētījums pieejams https://wastetoresources.kem.gov.lv/storage/deliverables/annex-c8d4_mce_report-on-food-waste-generation-in-latvia-in-2024-1749620159.pdf ] 

3.1.2. Ja kādā no datu vākšanas posmiem izvēlētā metode tiek mainīta, sniegt izvēlētās metodes aprakstu ar pamatojumu izvēlētās metodes efektivitātei, norādot, kādus datus plānots izmantot, kā plānots tos iegūt, aprēķināt un kāpēc izvēlētā metode būtu efektīvāka par iepriekš izmantoto un būtu piemērotāka attiecīgo datu ieguvei.  
3.1.3. Ja par optimālāko datu iegūšanas metodi izvēlēta reprezentatīvas izlases noteikšana un respondentu aptaujāšana vai intervēšana, tad ziņojumā jāiekļauj reprezentatīvas izlases noteikšanas apraksts, faktori reprezentatīvas izlases noteikšanai, aprēķinos izmantotās formulas un formulu piemērošanas apraksts.
3.1.4. Ja par optimālāko metodi izvēlētas reprezentatīvas izlases aptaujas vai intervijas, Izpildītājs par pamatu izmanto 2024. gada pētījuma anketas, pārskatot jautājumus un, ja nepieciešams, tos aktualizējot. Aktualizēto anketu jautājumus saskaņo ar Pasūtītāju.
3.1.5. Izpildītājs līdz 2027. gada 15. janvārim nodrošina Ziņojuma 1. daļas (latviešu valodā) un prezentācijas (latviešu un angļu valodā) sagatavošanu un iesniegšanu Pasūtītājam par 3.1. uzdevumu. Ziņojuma 1. daļa tiek apspriesta un prezentēta Pasūtītājam sanāksmes veidā.
3.1.6. Izpildītājs 3.1.5. uzdevumā minētajā prezentācijā iekļauj informāciju par datu vākšanas procesa organizēšanu un laika grafiku, plānu, kādā veidā izvēlētie pētījuma dalībnieki tiks iesaistīti datu vākšanā, kāds ir plānotais sadarbības mehānisms ar izvēlētajiem pētījuma dalībniekiem, kā tiks nodrošināta pētījuma dalībnieku sasniegšana, to iesaistīšanās mērījumos un datu sniegšana, datu ievadīšanas, apkopošanas un kontroles mehānismi atbilstoši saskaņotajām datu iegūšanas metodēm.
3.2. Izvēlēto metožu testēšana pārtikas atkritumu daudzuma noteikšanai pirms datu vākšanas uzsākšanas.
3.2.1. Izpildītājs veic izlases testēšanu, lai pārliecinātos par metodes pielietojamību / anketas jautājumu saprotamību pētījuma dalībniekiem.  
3.2.2. Izpildītājs informē Pasūtītāju par testēšanas rezultātiem. Ja nepieciešams, pēc testēšanas Izpildītājs pilnveido izstrādāto metodoloģiju un/vai anketu jautājumus respondentiem, informējot par izmaiņām Pasūtītāju.

3.3. Datu vākšana par radīto pārtikas atkritumu daudzumu katrā pārtikas piegādes ķēdes posmā – primārajā ražošanā, pārstrādē un ražošanā, mazumtirdzniecībā un cita veida izplatīšanā, sabiedriskajā ēdināšanā un mājsaimniecībās.
3.3.1. Izpildītājs veic datu vākšanu par radīto pārtikas atkritumu daudzumu pēc 1. tabulas 2. punkta nodevuma darbu nodošanas – pieņemšanas akta parakstīšanas ar Pasūtītāju, bet ne agrāk kā no 2027. gada 1. janvāra līdz 31. decembrim atbilstoši ar Pasūtītāju saskaņotajām metodēm un ievērojot ar Pasūtītāju saskaņoto plānu un laika grafiku atbilstoši 3.1.6. punktam, nodrošinot pārtikas atkritumu datu vākšanu, apkopošanu, analīzi katram pārtikas piegādes ķēdes posmam.
3.3.2. Ja metodoloģija paredz mērinstrumentu vai mērierīču izmantošanu, tad visiem izmantotajiem mērinstrumentiem vai mērierīcēm vienas metodes ietvaros jābūt vienādiem un ar vienādām mērvienībām, lai varētu veikt mērījumu kļūdas aprēķinu un rezultātu ticamības pakāpes noteikšanu.
3.3.3. Izpildītājs iesniedz 2 (divas) starpatskaites par datu vākšanas starprezultātiem  atbilstoši 1. tabulas 3. punkta nodevumiem noteiktajiem termiņiem.
3.4. Izpildītājs iegūst datus katram pārtikas piegādes ķēdes posmam par 2025. un 2026. gadu atbilstoši 2024. gada pētījumā izstrādātajam kalkulācijas modelim. Kalkulācijas modelis ir aprakstīts 2024. gada pētījuma 7. nodaļā. Kalkulācijas modeļa tabulu sagataves datu ievadīšanai nodrošina Pasūtītājs.
3.5. Izpildītājs izstrādā vienkāršotu koeficientu metodi pārtikas atkritumu apjoma aprēķināšanai 2028., 2029., 2030. gadam (starpposmam starp pilno datu vākšanas periodiem), izmantojot aktuālos statistikas datus (publiski pieejamos vai pēc pieprasījuma saņemtos), 3.4. punktā veiktos aprēķinus vai citus publiski pieejamus datus, lai ar samazinātiem administratīvajiem un finanšu resursiem iegūtu ticamus un reprezentatīvus datus. Izpildītājam jāpiedāvā vienkāršotās koeficientu metodes aprēķina pielietošanas apraksts un piemērs par 2027. gadu, salīdzinot ar rezultātu, kas iegūts datu vākšanā par 2027. gadu. 
3.6. Ziņojuma sagatavošana un rezultātu prezentēšana.
3.6.1. Izpildītājs  sagatavo Gala ziņojumu latviešu valodā par iegūtajiem rezultātiem katrā pārtikas piegādes ķēdes posmā, aprakstot izmantotās datu vākšanas metodes, pārskatāmā veidā atspoguļojot iegūtos datus, par katru ziņojumā ievietoto tabulu, grafisko elementu (piemēram, attēliem, diagrammām, grafikiem) sniedzot aprakstu vai analīzi, sniedzot skaidrojumus jēdzieniem, lietojot atsauces uz datu avotiem, ja attiecināms, un izdarot secinājumus par datus ietekmējošiem faktoriem, atbilstoši tehniskajā specifikācijā noteiktajam nodevumu grafikam.
3.6.2. Izpildītājs sagatavo ziņojumu MS Word formātā, Izpildītājs nodod Gala ziņojumā ietvertos grafiskos attēlus Pasūtītājam arī MS Excel formāta dokumentā, kur tie ir veidoti un sasaistīti ar datu tabulu.
3.6.3. Izpildītājs izstrādā ziņojumu un citus nodevumus, izmantojot Pasūtītāja nodrošinātas veidlapas, ievērojot LIFE programmas publicitātes prasības, par kurām Pasūtītājs informēs Izpildītāju.
3.6.4. Izpildītājs sagatavo ziņojumus teksta redaktora formātā, ievērojot Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” ietvertās prasības. 
3.6.5. Izpildītājam jāiesniedz Pasūtītājam jebkura informācija, kas ir nonākusi Izpildītāja rīcībā, izpildot Tehniskās specifikācijas prasības, un kas nav tieši saistīta ar Tehniskajā specifikācijā minēto uzdevumu, bet varētu noderēt pētījuma mērķa sasniegšanai. 
3.6.6. Gala ziņojumā jābūt iekļautām vismaz sekojošām sadaļām. Sadaļu nosaukumu un dalījumu Izpildītājs var mainīt, ja tas ir atbilstoši veiktajiem darba uzdevumiem, bet saglabājot informāciju par šādiem satura punktiem: 
3.6.6.1. kopsavilkums latviešu un angļu valodā;
3.6.6.2. ievads; 
3.6.6.3. vispārīgs īss situācijas apraksts, aprakstot Eiropas Komisijas kontekstu datu vākšanas nepieciešamībai un Latvijas situāciju datu vākšanas kontekstā;
3.6.6.4. pārtikas atkritumu datu vākšanas procesa apraksts, izvēlētā un izmantotā metodoloģija, datu analīzes metodes un datu apraksti un analīze katrā pārtikas ķēdes posmā;
3.6.6.5. pētījuma rezultāti un konstatējumi par radīto pārtikas atkritumu daudzumu 2027. gadā, kas atspoguļo darba uzdevumu, t.sk. izmantojot vizuālos uzskates līdzekļus (piemēram, vizualizācijas, infografikas, tabulas, diagrammas u.c.);
3.6.6.6. vienkāršotas koeficienta metodes apraksts atbilstoši 3.5. punktam;
3.6.6.7. secinājumi, tostarp Latvijas virzības uz ES mērķu sasniegšanu novērtējums, iekļaujot informāciju par pārtikas atkritumu samazinājumu (procentos) atbilstoši Atkritumu pamatdirektīvas 9.a pantā noteiktajiem mērķa rādītājiem[footnoteRef:7]; [7:  https://eur-lex.europa.eu/legal-content/LV/TXT/HTML/?uri=CELEX:02008L0098-20251016] 

3.6.6.8. ieteikumi un tendences turpmākai datu vākšanas organizēšanai un darbu optimizēšanai;
3.6.6.9. pielikumi.
3.6.7. Izpildītājam jānodrošina datu apkopošana un veidlapu aizpildīšana pārtikas atkritumu datu ziņošanai EUROSTAT atbilstoši Lēmumam 2019/1597 par 2025., 2026., 2027. gadu. Pasūtītājs nodrošina aizpildāmās EUROSTAT veidlapas.
3.6.8. Izpildītājs organizē un nodrošina iegūto datu prezentēšanu un Gala ziņojumā iekļautās informācijas vispārīgu analīzi informatīva semināra veidā vismaz 90 dalībniekiem no dažādām ieinteresētajām pusēm no katra pārtikas piegādes ķēdes posma. Semināra norisi Izpildītājs organizē tiešsaistes vai hibrīdformātā, kā arī nodrošina semināram nepieciešamo organizatorisko un tehnisko nodrošinājumu, tostarp telpas (ja attecināms), tehnisko aprīkojumu (mikrofonu, videokonferenču aprīkojumu), kā arī semināra izsludināšanu un dalībnieku reģistrāciju. Pēc semināra Izpildītājs iesniedz Pasūtītājam semināra dalībnieku sarakstu, semināra ierakstu, prezentācijas, semināra laikā izteikto priekšlikumu, komentāru, jautājumu un sniegto atbilžu apkopojumu.
3.6.9. Izpildītājs nodrošina pārskatāmi apkopotu informāciju par iegūtajiem datiem un ziņojuma rezultātiem vismaz 6 (sešu) infografiku vai attēlu veidā izplatīšanai masu medijos un izmantojamu publicitātes nolūkos.
4. Metodoloģijas izstrādes, datu vākšanas termiņi un citas prasības:
4.1. Izpildītājs 5 (piecu) darba dienu laikā pēc Līguma noslēgšanas tiekas ar Pasūtītāju darba uzsākšanas sanāksmē, lai pārrunātu darbu veikšanas struktūru, grafiku un Pasūtītāja norādes.
4.2. Pasūtītājs samaksu par darbu un nodevumu saņemšanu paredz saskaņā ar 1. tabulā noteikto nodevumu iesniegšanas un darbu apmaksas grafiku.
4.3. Jebkurā darba izpildes posmā Izpildītājam jāņem vērā Pasūtītāja norādes par veicamajām darbībām, ja tādas tiek dotas.
4.4. Lai īstenotu Ziņojuma 1.daļas, prezentāciju un Gala ziņojuma un citu iesniegto informatīvo materiālu saskaņošanu, Pasūtītājs Izpildītāja iesniegtos (elektroniski iesūtītos) materiālus izskata, labo, komentē datorrakstā, pievienojot labojumus un komentārus labojumu režīmā un/vai elektroniskā pasta vēstulē un elektroniski nosūta atpakaļ Izpildītājam.
4.5. Izpildītājs saņemtos materiālus izskata, papildina atbilstoši saņemtajiem labojumiem un komentāriem, norādot, vai komentāri ir/nav ņemti vērā, pamatojot, kāpēc komentāri nav ņemti vērā, un ar redzamiem Izpildītāja papildinājumiem un labojumiem nosūta atpakaļ Pasūtītājam, tādā veidā skaņojot attiecīgo dokumentu, līdz tas tiek no Pasūtītāja puses saskaņots. Ja nepieciešams, abas puses rīko sanāksmes tiešsaistē, lai pārrunātu neskaidrības un vienotos par labākajiem risinājumiem atsevišķu darbu veikšanai vai tekstu redakcijai.
4.6. Pasūtītājam ir tiesības piedalīties jebkurā darbu izpildes brīdī, laiku un iesaistīšanās formātu iepriekš saskaņojot ar Izpildītāju.   
4.7. Izpildītājs nodrošina pilnīgu metodoloģijas aktualizēšanu, datu vākšanu un analīzi, ziņojuma izstrādi un citu attiecīgo darbu nodošanu līdz 2028. gada 24. maijam.
4.8. Pēc Gala ziņojuma sagatavošanas un pieņemšanas no Pasūtītāja puses Izpildītājs nodod Pasūtītājam autortiesības izstrādātā Gala ziņojuma tālākai lietošanai. Izpildītājs visus nodevumus un visu nodevumu darba versijas, kā arī citus materiālus nosūta uz Pasūtītāja kontaktpersonas e-pasta adresi Sandija.Svarupa@kem.gov.lv.
4.9. Turpmāk Izpildītājam ir tiesības izmantot izstrādāto Gala ziņojumu, tikai atsaucoties uz Pasūtītāju, kā uzdevumā šie nodevumi izstrādāti.
5. Prasības pakalpojuma kvalitātes nodrošināšanas pasākumiem
5.1. Kvantitatīvie rādītāji – iesniegtā Ziņojuma 1. daļa, Gala ziņojums, atskaites, prezentāciju un citu izstrādājamo materiālu daudzums un veiktā darba apjoms atbilst Tehniskajā specifikācijā un tās 1. tabulā noteiktajam.
5.2. Kvalitatīvie rādītāji:
5.2.1.  Ziņojuma 1. daļas, Gala ziņojuma, atskaišu, prezentāciju un citu izstrādājamo materiālu saturs atbilst Tehniskās specifikācijas prasībām;
5.2.2. tematiskā un saturiskā atbilstība – ziņojums, atskaites, prezentācijas un citi izstrādājamie materiāli liecina par rūpīgu situācijas un dokumentu izpēti un tēmas izpratni; sniegtās informācijas saprotamība – ziņojumā, atskaitēs, prezentācijās un citos izstrādājamos materiālos sniegtā informācija ir viegli uztverama un saprotama tās lietotājiem, nodrošinot latviešu valodas pareizrakstības un vienota teksta stila ievērošanu, izvairoties no profesionāla žargona vai neatšifrētu saīsinājumu lietošanas, nodrošinot teksta saprotamību lasītājam, neatkarīgi no tēmas pārzināšanas pakāpes;
5.2.3. procesa atvērtība – iesaistītās un ieinteresētās puses ir pieaicinātas darba uzdevuma plānošanas un organizēšanas sanāksmēs, lai uzklausītu viedokļus un iegūtu nepieciešamo informāciju un datus kvalitatīvai darbu izpildei;
5.2.4. datu ticamība – iegūtajiem un apkopotajiem datiem norādīts datu iegūšanas veids vai avots, dati ir aktuāli, tie ir pielietojami un salīdzināmi;
5.2.5. pamatota datu analīze - kvantitatīvie un kvalitatīvie dati analizēti saskaņā ar atzītām metodēm un pieņēmumiem ar mērķi sasniegt Tehniskajā specifikācijā noteiktos uzdevumus un rezultātus;
5.2.6. pētījuma veikšanas atvērtība – ziņojumā ir sniegti objektīvi un caurskatāmi kritēriji pētījuma objektu faktoru izvēlei, kuru ietekmes analīze tiek veikta;
5.2.7. rezultātu ticamība – rezultāti ir ticami, tie balstās uz pētījumā veikto analīzi, objektīvu un ticamu datu avotu izmantošanu, ievērojot labu akadēmisko praksi atsauču norādē, Izpildītājs norāda rezultātu ticamības pakāpi procentos, tie ir pielietojami un salīdzināmi;
5.2.8. izvēlēto metožu pamatotība – analīzes sniegšanas veids ir atbilstošs Tehniskajā specifikācijā noteiktajam;
5.2.9. secinājumu objektivitāte – secinājumi ir objektīvi, loģiski pamatoti un balstās uz pieejamās informācijas un iegūto datu analīzi, un atbilstošu informācijas interpretāciju; pētījuma secinājumi atbilst pētījuma mērķim. Ziņojumā sniegtie ieteikumi un priekšlikumi ir pielietojami un ieviešami praksē.
5.3. Iepirkuma tehniskajā piedāvājumā Pretendentam obligāti jāiekļauj šāda informācija:
5.3.1. apraksts, kā tiks izpildīts katrs Tehniskās specifikācijas 3.punktā minētais darba uzdevums;
5.3.2. darba izpildes laika grafiks (tabulas vai citā pārskatāmā formā);
5.3.3. katram darba uzdevumam norādīts atbildīgais izpildītājs (projekta vadītājs / eksperti);
5.3.4. laika grafikā jāapliecina atbilstība Tehniskās specifikācijas 1.tabulā noteiktajiem nodevumu termiņiem;
5.3.5. galveno risku un pieņēmumu raksturojums, tostarp to ietekmes un iestāšanās varbūtības novērtējums un risku mazināšanas pasākumi.












1. tabula 
Nodevumu iesniegšanas termiņš, rezultāti un apmaksas apjoms

	Nr.p.k.
	Nodevums
	Termiņš
	Rezultāts
	Apmaksas apjoms no līguma summas

	1.
	Uzsākšanas sanāksme ar Pasūtītāju
	5 darba dienu laikā pēc līguma noslēgšanas
	Noorganizēta uzsākšanas sanāksme ar Pasūtītāju
	-

	2.
	Izpildītājs sagatavo un iesniedz Pasūtītājam Ziņojuma 1.daļu un prezentācijas kā arī sniedz prezentāciju tiešsaistes sanāksmē par 3.1. uzdevumiem
	15.01.2027.
	Izstrādāta Ziņojuma 1.daļa un iesniegtas prezentācijas par 3.1. uzdevumiem

Pasūtītājs sniedz komentārus par Ziņojuma 1.daļu un iesniegtajām prezentācijām 2 (divu) nedēļu laikā
	20%

	3.
	Izpildītājs sagatavo un iesniedz Pasūtītājam atskaites par 3.3. un 3.4. uzdevuma izpildes progresu
	15.05.2027.
	Izstrādāta 1.atskaite par 3.3. un 3.4.uzdevuma par 2025.gadu izpildes progresu

Pasūtītājs sniedz komentārus 2 (divu) nedēļu laikā
	-

	
	
	13.11.2027.
	Izstrādāta 2.atskaite par 3.3. un 3.4. uzdevuma par 2026.gadu izpildes progresu

Pasūtītājs sniedz komentārus 2 (divu) nedēļu laikā
	30%

	4.
	Izpildītājs sagatavo un iesniedz  Gala ziņojumu, prezentācijas latviešu un angļu valodā un noorganizē semināru atbilstoši 3.6.8. uzdevumam.

	24.05.2028.
	Izstrādāts Gala ziņojums, prezentācijas un īstenots informatīvs seminārs atbilstoši 3.6.8. uzdevumam.

Pasūtītājs sniedz komentārus 2 (divu) nedēļu laikā
	50%




	
Pasūtītājs:
Klimata un enerģētikas ministrija 


Valsts sekretāra vietniece
Vides politikas jautājumos
Rudīte Vesere
Paraksts*
	
Izpildītājs:
Nodibinājums “Baltic Studies Centre”


Valdes locekle
Anda Ādamsone-Fiskoviča 

Paraksts*




2. pielikums līgumam Nr. IL/28/2026/KEM

FINANŠU PIEDĀVĀJUMS 

Iepirkumam “Radīto pārtikas atkritumu mērījumu īstenošana katram pārtikas piegādes posmam 2027. gadā”, identifikācijas Nr. KEM 2026/11

Nodibinājums "Baltic Studies Centre", reģistrācijas Nr. 40008146880, iesniedzot šo Finanšu piedāvājumu, apņemas veikt radīto pārtikas atkritumu mērījumu īstenošana katram pārtikas piegādes posmam 2027. gadā, atbilstoši Tehniskajai specifikācijai un citām Iepirkuma Nolikumā izvirzītajām prasībām, ievērojot spēkā esošos normatīvos aktus, par zemāk minēto cenu:

	Izmaksu pozīcijas Nr.
	Pakalpojums
	Cena EUR bez PVN

	1.
	Radīto pārtikas atkritumu mērījumu īstenošana katram pārtikas piegādes posmam 2027. gadā
	61 941,00*


*Vērtība norādāma EIS



	
Pasūtītājs:
Klimata un enerģētikas ministrija 


Valsts sekretāra vietniece
Vides politikas jautājumos
Rudīte Vesere
Paraksts*
	
Izpildītājs:
Nodibinājums “Baltic Studies Centre”


Valdes locekle
Anda Ādamsone-Fiskoviča
 
Paraksts*






*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


3. pielikums līgumam Nr. IL/28/2026/KEM


Saskaņā ar publisko pakalpojuma līgumu izpildīto darbu nodošanas – pieņemšanas

AKTS

Nr. ___________________

Dokumenta datums ir tā elektroniskās parakstīšanas datums 

Mēs, apakšā parakstījušies,

Izpildītājs _______________, tās _________________________ personā, no vienas puses,

Pasūtītājs ____________________, _______________________________ personā, no otras puses,

sastādījām šo aktu par to, ka saskaņā ar 202_. gada ___. ________ līgumu Nr. __________ “___________________” (turpmāk – Līgums) ietvaros

1. Izpildītājs ir sniedzis Līgumā noteiktos pakalpojumus ______________ - par summu __________ euro (_________________ euro un _ centi), pievienotās vērtības nodoklis ________ euro .

1. Darbs ir paveikts atbilstoši Līguma noteikumiem un Pasūtītājam nav iebildumu par veikto darba kvalitāti.

2. Izpildītājs ar šo aktu iesniedz un Pasūtītājs pieņem šādu nodevumu: _________________.

3. Kopā darbs ir paveikts par summu ___________________ (summa skaitļiem un vārdiem).

4. Pasūtītājam ir jāpārskaita Izpildītājam ____,____ euro (_____ tūkstoši _____ euro _ centi), t.sk. 21% PVN – ___,___ euro.

Piezīme: Lai saņemtu samaksu par paveikto darbu, Izpildītājs iesniedz Pasūtītājam faktūrrēķinu, kas sagatavots strukturētā e‑rēķina formātā (XML) atbilstoši Latvijas Republikas normatīvajiem aktiem un e‑rēķinu standartam.
Pasūtītājs izdara galīgo maksājumu, obligāti atsaucoties uz šo aktu.

Darbu nodeva:					Darbu pieņēma:

Izpildītājs ______________________ 		Pasūtītāja pārstāvis __________________

	
	
	

	
	
	




datums __________________ 		            datums ___________________
                                                                                         


*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


4. pielikums līgumam Nr. IL/28/2026/KEM


TEHNISKAIS PIEDĀVĀJUMS



	Pievienots atsevišķā datnē: Liguma 4.pielikums_Tehniskais piedavajums (1 datne).

*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

